
15 октомври-Ден на белия бастун

Национално читалище на слепите “ Луи Браил “
Основано е на 29 април 1928 г. в гр. София. Неговата поява е предшествана от назрялата необходимост слепите да имат свои книги. По това време в повечето европейски страни вече са действали библиотеки, които са предоставяли литература на брайлово писмо.

Няколко десетки слепи, преподаватели и неколцина виждащи интелектуалци, сред които писателите Асен Разцветников, Димитър Подвързачов, Денчо Марчевски и проф. Константин Пашев се събират в салона на Трета прогимназия "Граф Игнатиев", за да учредят читалището.За председател е утвърден вече придобилият популярност български композитор Петко Стайнов. Благодарение на енергията и връзките му той е привлякъл около себе си един широк кръг от писатели, учени и културни дейци. Назначен е слепият Димо Кирев, който започва да пише книги на брайлов шрифт и така е положен камъкът на националната брайлова библиотека. Успоредно с нея се събират и книги на обикновен печат. Пристъпва се към издаването на списание "Съдба" съвместно с Дружеството на слепите. Това списание заема позиции в културния живот на страната и в него публикуват свои статии и литературни произведения Елин Пелин, Йордан Йовков, Фани Попова-Мутафова, Людмил Стоянов, Стилян Чилингиров, Константин Константинов, поетите Елисавета Багряна, Дора Габе, Николай Лилиев, Теодор Траянов, Младен Исаев, литературните критици Петър Динеков, Георги Цанев, професорите Асен Златаров, Хаджийолов и още много имена от българската култура и наука. Сред тях е бил и слепият писател Траян Траянов-Тъмен. 

През 1958 г. се правят първите опити за запис на книги върху магнетофонна лента, а през 1962 г. е направено малко студио в едно от помещенията на читалището, където започват професионално да се записват книги на магнетофонна лента. С това се развива голям раздел в библиотеката - на говорещата книга. Интересът към този формат на книги е много голям, но са необходими изключителни средства, с които читалището не разполага, въпреки помощта на Съюза на слепите. Затова през 1971 г. говорещата книга му е прехвърлена. Благодарение на фондация "Отворено общество" през 1994 г. е въведена за пръв път в България съвременна технология за брайлов печат. Това става чрез компютър и специален принтер. 

С въвеждането на компютърния печат на бял свят се появи и тъй наречената електронна книга. Електронният запис на магнитен носител може да се прослушва от компютъра със синтезатор. Благодарение на електронната поща се изпращат книги до персоналните компютри на читателите , доставят им се дискети и дискове. Установено е сътрудничество с читалища в много градове на страната, където са инсталирани набора от електронни книги. Предоставени са и на университетски библиотеки и на училищата за деца със зрителни увреждания. Там се изпращат безвъзмездно и заглавия на брайлов шрифт. Читалището се намира в самия център на столицата на площад "Славейков", където комуникациите го правят достъпно за неговите членове. Традиционното сътрудничество със Съюза на слепите допринася за разширението му с нова площ, което разкрива нови перспективи. 

Вяра
Три незабравими дни

На 8, 9 и 10 юни Сдружение БАЛИЗ – Плевен организира тридневна екскурзия за своите членове в която взеха участие 30 деца и младежи със затруднения със своите придружители.

Инициативата бе заключителна фаза по проект, подкрепен от Фондация „Помощ за благотворителността в България” и проведената дарителска кампания от Сдружението под надслов „Искам да бъда с мойте приятели”.Средствата се набираха през 2006 год. от обществеността в гр. Плевен и даде възможност на децата и младежите от организацията да прекарат три незабравими дни във ваканционно селище „Манастира” до гр. Лясковец. Там те се насладиха на слънчевите лъчи и басейна, запознаха се с историята на намиращият се наблизо девически манастир „Св. св. Петър и Павел” в които е отсядал Васил Левски и където е й сформирана четата на дядо Никола, разходиха се и разгледаха етнографския комплекс „Арбанаси”, както и на детските кътове за игри и природата в местността Шереметя. Сдружение БАЛИЗ – Плевен благодари от свое име и от името на всички, които подкрепиха и подкрепят финансово организацията в организирането на рехабилитационно-оздравителни лагери, социален и еко туризъм, опознавателни екскурзии. Благодарим Ви, че допринасяте за пълноценното развитие на децата и младежите с интелектуални и физически затруднения. Помагате не само на тях, но и на техните семейства - да бъдат по-уверени, по-спокойни и по-щастливи. Те го заслужават!

Габриела Аспарухова - Координатор на Сдружение БАЛИЗ - Плевен 
Нови медали за плевенчани от Националното състезание по боче

На 24 май в Градската градина в Плевен за втори път се проведе Национален турнир по боче, за атлети с интелектуални затруднения. В него се включиха атлети от Помощното училище и отборът на БАЛИЗ - Плевен, участници от Стара Загора, Хасково, София.В отборната надпревара медали спечелиха Дилян Киров и Рая Меса, която взе и златния медал в отборното състезание по боче за момичета. В индивидуалното класиране златния медал спечели Георги Розинов. Плевенчанката Тоня Костова, която ще представя града и страната ни на Летните световни спешъл олимпикс игри в Шанхай, Китай, също взе злато в индивидуалната надпревара по боче. Тоня получи и специални поздравления от изпълнителния директор на Спешъл олимпикс - България Христо Христозов. Всички участници са получили тениски с надписи “Готови за игра” и плакати на UNICEF от националната кампания “Всички деца имат права”.Гордост за плевенските партньори на инициативата БАЛИЗ е включването за първи път в турнира по боче на младеж в инвалидна количка. Анатоли Кюлджийски от Плевен е с детска церебрална парализа. Той се класира на четвърто място в турнира, уточни координаторът на БАЛИЗ - Плевен Габриела Аспарухова, и спечели не само 4-ото място, но и много нови приятели.

  На 23 и 24 май в Плевен се проведе и Национален семинар по боче. Организатори на инициативата са Спешъл олимпикс - България, Плевенски обществен фонд “Читалища” и Българска федерация по боче. Водещи на обучението са били Рой Савич, координатор на Спешъл олимпикс - Ирландия и Норина Савич, учител по боче. В курса са били представени методологията, начинът на игра, игрища и практически упражнения по спорта боче. В обучението се включиха доброволци от Плевен, Стара Загора, Русе, Хасково и София, информира единият от участниците - координаторът на БАЛИЗ Габриела Аспарухова. Те получиха сертификати за треньори по боче.В рамките на инициативата на 23 май се проведе и семинар по лидерски умения и публична реч за децата с интелектуални затруднения.По инициатива на Плевенски обществен фонд “Читалища”, подкрепена от Сдружение БАЛИЗ - Плевен, ще бъде внесена молба до кмета Найден Зеленогорски за изграждане на игрище по боче в Плевен. За развитието на спорта в града от Спешъл олимпикс са предоставили оригинални италиански топки за боче и специален модул за игрището. Целта е спортът боче и турнирът на 24 май да станат традиция за града ни, допълни Габриела Аспарухова. [image: image1.png]— -1

Седмокласничката Тоня Костова е момичето, което ще представя Плевен в българската делегация за Световните летни специални олимпийски игри - 

Шанхай 2007. Нейното име беше изтеглено от кмета Найден Зеленогорски на церемония в общината. За жребия комисията в състав Даниела  Димитрова изпълнителен директор на Плевенски обществен фонд “Читалища”, Милен Наков - директор на училище “П. Р. Славейков”, и Габриела Аспарухова от БАЛИЗ, беше предложила имената на шест момичета - три от тях от Помощното училище “П. Р. Славейков” и три от БАЛИЗ. Жребият определи 14-годишната ученичка от училище “П. Р. Славейков” да бъде плевенското присъствие в делегацията.

 "За мен този избор е огромна чест и отговорност!"- заяви Тоня минути след като името й беше обявено.За резерва на Тоня беше изтеглено името на съученичката й Петя Маркова. И на двете момичета треньор е Георги Минков - преподавател по физкултура в учебното заведение. Плевен получи една квота по спорта боче за момиче в общо 12-членния състав на българската делегация. На практика именно в града ни на 24 май миналата година бочето беше въведено за първи път в България, каза Даниела Димитрова. В момента търсим варианти за изграждане и на първото игрище, идеята е то да се намира в Градската градина, но са нужни спонсори, допълни тя. Определянето на квотата за Плевен е признание за нас и стремежа ни като община да интегрираме децата с интелектуални затруднения, заяви на церемонията и кметът Найден Зеленогорски. Световните олимпийски игри в Шанхай ще се проведат в дните 2-11 октомври. Градът очаква тогава над 7 000 състезатели с интелектуални затруднения от 169 страни в 23 спорта, 40 000 доброволци и над 3 500 официални лица, хиляди семейства и приятели на участниците, зрители, медии от всички континенти.

Масларова и Гайдарски обсъдиха възможността за подобряване ефективността на действие на системата ТЕЛК от 2008 година
Експертна група от представители на министерствата на труда и социалната политика и на здравеопазването, от Националния осигурителен институт и Националната експертна лекарска комисия изготви промени в цялостната нормативна уредба, регламентираща медицинската експертиза на работоспособността,. За това се договориха на среща министрите на труда и социалната политика Емилия Масларова и на здравеопазването проф. Радослав Гайдарски. 

На срещата бяха обсъдени проблемите на медицинската експертиза на работоспособността и възможностите за подобряване ефективността на действие на системата на ТЕЛК. В дискусията участваха и председателят на НОИ Йордан Христосков, директорът на Националната лекарска комисия д-р Кънчо Райчев, изпълнителният директор на Агенцията за социално подпомагане Гергана Дрянска, експерти от МТСП,МЗ, НОИ, АСП.С подготвяните промени системата за медицинска експертиза на работоспособността у нас ще се приведе в съответствие с европейските норми и практика. Целта е да се облекчи и подобри достъпът на нуждаещите се до нея. За това ще се прецизира редът за освидетелстване и обхватът на групите хора, подлежащи на оценка на работоспособността. По този начин ще се съкратят и сроковете за издаване на експертните решения на преминалите през ТЕЛК и НЕЛК хора.

Необходимо е максимално бързо да се усъвършенства законодателството, като медицинската експертиза обхване само хората в трудоспособна възраст, подчерта по време на срещата министър Масларова. Натискът върху системата е основно заради законодателството – въпреки че увеличихме броя на ТЕЛК-овете, и те, и НЕЛК изнемогват, заяви министър Гайдарски. В момента нормативната уредба у нас, за разлика от законодателството във всички европейски страни, включва в обхвата на медицинската експертиза децата и пенсионерите, които на практика са извън трудоспособна възраст.

Министрите Масларова и Гайдарски и всички участници в срещата се обединиха около няколко основни принципи за същностни промени в медицинската експертиза. Подготвяните законодателни промени ще дефинират в обхвата на ТЕЛК само хората в трудоспособна възраст – от 15 до 65 години. За тях ще се определя степен на работоспособност (а не степен на неработоспособност, както е сега) и условията, при които те могат да продължат да се трудят. За децата до 15 години ще се въведе нов механизъм за оценка. Критериите за нея ще отчитат по-точно спецификата на детските заболявания и вродени увреждания, както и възможностите на специфичните медицински специалности в областта на педиатрията. Едновременно с това ще бъдат разработени различни социални програми за тяхната социална адаптация и подпомагане.

Третата група са хората над 65-годишна възраст. След промените те също ще престанат да бъдат насочвани към ТЕЛК за получаване на експертно решение за трайно намалена работоспособност, тъй като вече са в нетрудоспособна възраст. За тях също ще бъдат подготвени съответни социални програми. В момента възрастните хора са основният контингент на ТЕЛК. От 260 000 освидетелствани в ТЕЛК през 2006 г. близо 65% са хора над 65-годишна възраст.

Тази основна промяна ще бъде направена с изменение на Закона за здравето. Предложенията на междуведомствената експертна група ще обхванат и другите закони, които в момента дават правото за ползване на различни преференции на базата на експертно решение на ТЕЛК. Това са Кодексът за социално осигуряване, данъчни закони (за общия доход, данък сгради, данък добавена стойност, патентния данък), законите за митниците, за движение по пътищата, за висшето образование, за социалното подпомагане, наредбите за ползване на мобилните телефони.
МТСП
Нова кардиологична болница в Плевен

Проф. Младен Григоров е директор на новата частна кардиологична болница, която отскоро работи в Плевен. Тя е типичен пример на европейския стандарт за публично-частно партньорство. Проектът е резултат от доброто взаимодействие между плевенския Медицински университет и фармацевтичната фирма "Чайкафарма". Болницата се намира на територията на Втора клинична база на УМБАЛ - Плевен и вече приема първите си пациенти.

Новата кардиологична болница в Плевен ще развива модерен метод в кардиологията, който избягва хирургическата интервенция.Това разказа директорът на здравното заведение проф. Младен Григоров.

При съвременния метод със специални катетри се прониква в сърцето и в съдовете, които го снабдяват с кръв, открива се стеснението им чрез оцветяване, след което мястото се разширява и позволява да се избегне сърдечната хирургия.

Специалистите в болницата ще работят в една все още неразвита област в Плевенския университет - интервенционалната кардиология. В рамките на диагностиката може да бъде преценено дали за пациента е подходяща или не операцията.

Направлението на работа е съвременно и ще се прилага при така наречената стенокардия - гръдна жаба, както го наричат хората. До края на годината ще започне прилагане на метода и при остър инфаркт на миокарда, което намалява смъртността при такива случаи близо 4 пъти.

Здравното заведение разчита на млади лекари, които се обучават от водещи специалисти. Има договори с елитни болници от Чехия и Австрия. За консултант е привлечен проф. Петр Видимски, вицепрезидент на Европейското кардиологично дружество. Записването за лечение е свободно, а всички манипулации са безплатни. Болницата разполага с 10 легла, които ще бъдат с голям оборот. След като се направят 100 манипулации, което вероятно ще се случи през ноември, ще се направи официално откриване.
Исторически личности

Д-р Георги Иванов Странски. Роден на 1 август 1847г. в Калофер в голямото семействона буден дюкянджия. Отначало учи тук, но по препоръка на Ботьо Петков отива в Букурещ, където завършва медицина и защитава докторат (1874). Започва работа – първо като окръжен лекар в Безъу, а по-късно става ординатор в болницата „Колетина” в Букурещ. Запознава се с наши видни революционери, войводи, хъшове и други емигранти и им помага с каквото може , “ Също да дам нежели знания и средства наши братя чий проклета съдба изоставила на болести и муки” . Има ли по-зло и несправедливост ако тях не се помогне.”

Във всетник „Знаме”, бр. 26/7.IX.1875 излиза Устав на българското човеколюбиво настоятелствос главна цел: „подпомагане пострадалите и ранените българи в побунените области в Турция”(чл. III) и пръв от лицата, записани под Устава, е д-р Странски. Близък и ценен от Хр. Ботев, той му става кум когато се жени за Венета, а после и кръстник на дъщеря им Иванка.

През Сръбско-турската война д-р Странски е в Сърбия с Румънския Червен кръст, а през Освободителната (1877/1878) идва в България с румънските войски и остава окончателно в Отечеството. Става окръжен лекар в Плевен, начевайки обществена и политическа дейност.В Учредителното и I Велико народно събраниев в Търново е народен депутат и веднага се захваща с „общонародния въпрос” – борба против несправедливото разкъсване на България. Установява се в Пловдив – център на откъснатата от Княжество България Източна Румелия. Жени се за Екатерина Хр. Гешова. Става последователно народен представител в Областното събрание, негов председател и директор, т.е. министър на финансите (замествайки първоначално избрания А. Шмит).След 1881г., когато П. Славейков и П. Каравелов идват в Пловдив и активират Либералната партия тук, д-р Странски е оценен и скоро става третия и лидер. Опозицията – Народната партия идва на власт през 1884г. и остава на заден план въпросът за Съединението (, затова после е наречена „лъжесъединистка”) и либералите енергично го подготвят, извършват го, а д-р Странски е в центъра на събитията и става един от главните му дейци.

На 6.IX.1885г. е съставено временно правителство до идването на княз Александър I Батенберг. Начело като авторитетно лице пред чуждите представители в Пловдив първоначално е набелязан д-р Стоян Чомаков, но той отказва поради преклонна възраст, заемайки заместник-председателството, а голямата чест, да бъде председател, се пада на д-р Странски. Правителството издава три прокламации. Втората на д-р Странски призовава към обща мобилизация на населението от 18 до 40г. в защита на Съединението. Тя се приема с необикновен ентусиазъм навсякъде в обединеното княжество. След идването на княза, той е назначен за княжески комисар в Южна България. Политическата си кариера като член на Народно-либералната партия продължава като дипломатически агент в Белград, министър на външните работи и вероизповеданията (1887-1890) в правителството на Ст. Стамболов.След това последователно е управител на русенската болница и Окръжен управител на Русе. Преселва се в София (1897) и става управител на Александровската болница, превръщайки я в най-модерната и реномирана в страната. В последните си години е председател на Върховната сметна палата, на която длъжност почива на 4.01.1904г. 

